మోహనా సింగ్

మోహనా సింగ్ జితర్వాల్ భారతదేశపు మొదటి మహిళా ఫైటర్ పైలట్లలో ఒకరు.  ఈమె  భావనా ​​కాంత్, అవని చతుర్వేదిలతో పాటు మొదటి మహిళా పోరాట పైలట్‌గా ప్రకటించబడింది. జూన్ 2016లో ఈ  ముగ్గురు మహిళా పైలట్‌లు ఇండియన్ ఎయిర్ ఫోర్స్ ఫైటర్ స్క్వాడ్రన్‌లో చేరారు. వీరిని రక్షణ మంత్రి మనోహర్ పారికర్ అధికారికంగా నియమించాడు.  ప్రయోగాత్మక ప్రాతిపదికన భారతదేశ వైమానిక దళంలో ఫైటర్ స్ట్రీమ్‌ను మహిళల కోసం ప్రారంభించాలని భారత ప్రభుత్వం నిర్ణయించిన తర్వాత, ఈ కార్యక్రమానికి మొదటిగా ఎంపికైన వారిలో ఈ ముగ్గురు మహిళలు ఉన్నారు.

వ్యక్తిగత జీవితం
మోహనా సింగ్ న్యూ ఢిల్లీలోని ఎయిర్ ఫోర్స్ స్కూల్ లో పాఠశాల విద్యను పూర్తి చేసింది, పంజాబ్‌లోని అమృత్‌సర్‌లోని గ్లోబల్ ఇన్‌స్టిట్యూట్ ఆఫ్ మేనేజ్‌మెంట్ అండ్ ఎమర్జింగ్ టెక్నాలజీస్ నుండి ఎలక్ట్రానిక్స్ & కమ్యూనికేషన్‌లో బీటెక్ పూర్తి చేసింది. ఈమె తండ్రి ప్రతాప్ సింగ్ భారతీయ వైమానిక దళ సిబ్బందిగా పనిచేస్తున్నాడు, ఈమె  తల్లి మంజు సింగ్ ఉపాధ్యాయురాలు.  ఈమె 9 మార్చి 2020న, రాష్ట్రపతి రామ్ నాథ్ కోవింద్ చేతుల మీదుగా నారీ శక్తి పురస్కారాన్ని అందుకుంది.

కెరీర్
జూన్ 2019లో, ఈమె హాక్ ఎంకే.132 అడ్వాన్స్ జెట్ ను నడిపిన మొదటి మహిళా ఫైటర్.  మోహనా సింగ్,  2019 లో ఎయిర్-టు-ఎయిర్, ఎయిర్-టు-గ్రౌండ్ ఫైటింగ్ మోడ్‌ శిక్షణలో హాక్ ఎంకే.132ను 380 గంటలకు పైగా ఇన్‌సిడెంట్ ఫ్రీ ఫ్లైయింగ్ పూర్తి చేసి, ఫైటింగ్ స్క్వాడ్రన్ లో చేరింది.

ఇవి కూడా చూడండి
గుంజన్ సక్సేనా 
జోయా అగర్వాల్

మూలాలు

1992 జననాలు
నారీశక్తి పురస్కార గ్రహీతలు
జీవిస్తున్న ప్రజలు